Home » photogallery » assam »২২ ফেব্ৰুৱাৰীত কইনাৰ সাজ পিন্ধি হোমৰ গুৰিত বহিব বৰষা, ক'ত, কেনেকৈ চিনাকি হৈছিল ভাবী স্বামীৰ সৈতে?
২২ ফেব্ৰুৱাৰীত কইনাৰ সাজ পিন্ধি হোমৰ গুৰিত বহিব বৰষা, ক'ত, কেনেকৈ চিনাকি হৈছিল ভাবী স্বামীৰ সৈতে?
বৰষাৰ দৰাৰ নাম ভাস্কৰ বৰুৱা। পেছাত এজন শিক্ষক। ঘৰ যোৰহাটত।
অসমৰ জনপ্ৰিয় অভিনেত্ৰী বৰষাৰাণী বিষয়াৰ বিয়া। হয়, ২২ ফেব্ৰুৱাৰীত হোমৰ জুইক সাক্ষী কৰি এটা নতুন জীৱনৰ পাতনি মেলিব অভিনেত্ৰীগৰাকীয়ে। ইতিমধ্যে এই প্ৰসংগত জনপ্ৰিয় অভিনেত্ৰীগৰাকীক মৰম-আশীৰ্বাদেৰে ওপচাই পেলাইছে শুভাকাংক্ষীয়ে। (ফটো : ইনষ্টাগ্ৰাম)
শিল্পীগৰাকীৰ মধুময় জীৱনৰ কামনা কৰাৰ লগতে বৰষাৰ হ'বলগীয়া জীৱনসংগীক লৈ সৃষ্টি হৈছে কৌতুহলো। যে, কোননো সেইজন সৌভাগ্যৱান! (ফটো : ইনষ্টাগ্ৰাম)
বৰষাৰ দৰাৰ নাম ভাস্কৰ বৰুৱা। পেছাত এজন শিক্ষক। ঘৰ যোৰহাটত। অৱশ্যে এতিয়ালৈ আনুষ্ঠানিকভাৱে বৰষাৰাণী বিষয়া বা পৰিয়ালে এই সন্দৰ্ভত কোনো কথা প্ৰকাশ কৰা নাই। (ফটো : ইনষ্টাগ্ৰাম)
উল্লেখযোগ্য যে ইয়াৰ পূৰ্বে অবিনাশ শইকীয়াৰ সৈতে বৰষাৰাণী বিষয়াৰ বিয়া হৈছিল। কিন্তু অতি কম বয়সতে মৃত্যু হৈছিল বৰষাৰ স্বামীৰ। (ফটো : ইনষ্টাগ্ৰাম)
বেদনাগধূৰ অতীতক একাষৰীয়া কৰি নতুনকৈ এখন সপোনৰ ঘৰ সজাবলৈ আগবাঢ়িছে বৰষাই। আনন্দৰ কথাটো হ'ল বৰষাৰ এই বিয়াত কন্যাদান কৰিব অবিনাশৰ পিতৃয়ে। (ফটো : ইনষ্টাগ্ৰাম)
এক অগ্ৰণী সংবাদ মাধ্যমৰ আগত বৰষাৰ ভাবী স্বামী ভাস্কৰে প্ৰকাশ কৰা মতে, প্ৰায় ৪ বছৰ পূৰ্বে ইনষ্টাগ্ৰামৰ জৰিয়তে বৰষাৰাণীৰ সৈতে চিনাকি হৈছিল ভাস্কৰ বৰুৱাৰ। টেলিফোনিক সাক্ষাত্কাৰটোত ভাস্কৰ বৰুৱাই শিক্ষকতাৰ লগতে অন্য ব্যৱসায়ৰ সৈতেও জড়িত থকাৰ কথা সদৰি কৰিছে। ভাস্কৰ পদাৰ্থ বিজ্ঞানৰ স্নাতকোত্তৰ। ঘৰত ভগ্নী আৰু তেওঁ। (ফটো : ইনষ্টাগ্ৰাম)
সংবাদ মাধ্যমত প্ৰকাশ পোৱা মতে, ফটোগ্ৰাফী কৰি ভাল পোৱা ভাস্কৰক বৰষাৰ সৰলতা আৰু স্পষ্টবাদী স্বভাৱে আকৰ্ষিত কৰিছিল। দুয়োখন ঘৰৰ সন্মতিক্ৰমেই তেওঁলোকে এই সিদ্ধান্ত লোৱা বুলিও জনায় ভাস্কৰে। (ফটো : ফেচবুক)
সংবাদ মাধ্যমত বৰষাৰাণী বিষয়াৰ বিয়াৰ খবৰ প্ৰকাশ পোৱাৰ পিছতে অনুৰাগীসকলে শুভেচ্ছাৰে ওপচাই পেলাইছে অভিনেত্ৰীগৰাকীক। News18 অসমৰ ফালৰ পৰাও বৰষাৰাণী বিষয়া আৰু ভাস্কৰ বৰুৱালৈ এই নতুন সোণালী যাত্ৰাৰ বাবে থাকিল অযুত শুভকামনা। (ফটো : ইনষ্টাগ্ৰাম)
অৰুণাচলৰ মেচুকাত হঠাৎ অসুস্থ বলীউদৰ অভিনেতা সঞ্জয় দত্ত, কিয় অৰুণাচললৈ আহিছিল 'মুন্নাভাই'?
CNN name, logo and all associated elements ® and © 2017 Cable News Network LP, LLLP. A Time Warner Company. All rights reserved. CNN and the CNN logo are registered marks of Cable News Network, LP LLLP, displayed with permission. Use of the CNN name and/or logo on or as part of NEWS18.com does not derogate from the intellectual property rights of Cable News Network in respect of them. © Copyright Network18 Media and Investments Ltd 2016. All rights reserved.
